Diari Oficial de la Generalitat Valenciana


Sumari del DOGV 264, del 27-06-1985 (1985/804552)

ORDRE de la Conselleria de Cultura, Educació i Ciència, de 7 de juny de 1985, per la qual es convoquen bosses de viatge per a assistència al "Forum no Governamental de final del Decenni de la Dona" organitzat per les Nacions Unides.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   264

Data del DOGV
:   27-06-1985

Secció del DOGV
:   ALTRES DISPOSICIONS

Número del document
:   1985/804552


Data del document
:   07-06-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de la Conselleria de Cultura, Educació i Ciència, de 7 de juny de 1985, per la qual es convoquen bosses de viatge per a assistència al "Fòrum no Governamental de final del Decenni de la Dona", organitzat per les Nacions Unides.  
L'Estatut d'Autonomia de la Comunitat Valenciana, aprovat per la Llei Orgànica 5/1983, d?1 de juliol, estableix en l'article 13.26, com a competència exclusiva de la Generalitat Valenciana, la promoció de la dona. En exercici d'aquesta competència, corresponen a la Conselleria de Cultura, Educació i Ciència l'impuls de totes aquelles mesures que calguen per tal de fer efectiva la integració plena i la igualtat de la dona en els diversos àmbits socials.   
Com a culminació del Decenni de les Nacions Unides sobre la Dona tindrà lloc a Nairobi (Kènya) un "Fòrum no Governamental" en el qual s'estima convenient la participació de representants d'entitats no ofici al s, especialment vinculades a l'estudi o promoció de la igualtat entre homes i dones, per tal d'arreplegar una informació que servirà com a instrument fonamental a aquesta Conselleria per a programar activitats futures en funció de la promoció de la dona.   
En aquest sentit, atesa la disposició de la Llei de la Generalitat Valenciana 5/83, de 30 de desembre, de Govern Valencià així com els Decrets 38/1984, de 2 d'abril del Consell de la Generalitat Valenciana pel qual s'aprova el Reglament Orgànic i Funcional de la Conselleria de Cultura, Educació i Ciència, i el 91/1984 de 30 de juliol, del Consell de la Generalitat Valenciana, pel qual es modifica el Reglament Orgànic i Funcional de la Conselleria de Cultura, Educació i Ciència, de 2 d'abril de 1984, sobre estructura orgànica de la Conselleria de Cultura, Educació i Ciència, en virtut de les atribucions que se m'han conferit,   
ORDENE  
Article primer  
Estant prevista la realització d'un "Fòrum no Governamental" que es celebrarà a Nairobi (Kènya) del 10 al 19 de juliol de 1985 i, considerant-se convenient la presència de representants d'entitats no oficials o persones especialment vinculades a l'estudi o promoció de la igualtat entre els sexes, es convoquen dos bosses de viatge, de dues-centes-mil pessetes (200.000), cadascuna, consistents en l'abonament del bitllet d'anada i tornada i part de les despeses d'allotjament.   
Les citades bosses seran sufragades amb càrrec a l'aplicació pressupostària 09.01.259 del vigent pressupost de 1985.   
Article segon  
Podran optar a aquestes ajudes les representants d?entitats no oficials o persones especial ment vinculades a l'estudi o promoció de la igualtat entre ambdós sexes, el treball de les quals s'haja desenvolupat a l'àmbit de la Comunitat Autònoma Valenciana.   
Article tercer. Requisits  
Es valoraran els aspectes següents:   
1. Pertinença a algun col lectiu no oficial de la Comunitat Autònoma Valenciana, reconegut per les seues activitats en defensa dels drets de la dona.   
2. La representativitat de les sol·licitants en funció dels grups o col·lectivitats que l'ajuden en la seua sol·licitud.   
3. Els treballs realitzats personal o col·lectivament, que hauran de ser aportats al "Fòrum no Governamental", versaran sobre els temes següents:   
I. Dona i marginació. Prostitució, violació, mals tractes, etc.   
II. Dona i salut.   
III. Dona i treball.   
IV. Dona, educació i estereotipus sexuals.   
V. El paper de la dona als països en vies de desenvolupament i la seua integració al procés de desenrotllament.   
VI. Aportació feminista al tema de la pau.   
Article quart. Sol·licituds  
Les sol·licituds es formalitzaran en el model que s'inclou com a annex en aquesta Ordre i hauran d'estar acompanyades amb els documents que acrediten els extrems assenyalats a l'apartat tres.   
Les sol·licituds es podran presentar al Registre General de la Conselleria de Cultura, Educació i Ciència, o dels seus serveis territorials, o servint-se de qualsevol dels mitjans prevists en l'article 66 de la Llei de Procediment Administratiu, en el termini de 15 dies hàbils següents a la publicació d'aquesta Ordre al Diari Oficial de la Generalitat Valenciana.   
Les sol·licituds amb la documentació s'enviaran al Servei de la Dona de la Conselleria de Cultura, Educació i Ciència, Avgda. Campanar, núm. 32, el qual amb instrucció del corresponent expedient elevarà les propostes degudament informades al Conseller de Cultura, Educació i Ciència per a la resolució.   
Article cinqué. Obligacions dels beneficiaris  
1. Les beneficiaris d'aquests ajuts es comprometen a presentar una memòria explicativa de les activitats realitzades en el "Fòrum no Governamental" de Nairobi.   
2. Es comprometen a transmetre la informació de la reunió als col·lectius que representen i fer tota la difusió que calga de les reunions que s'hi celebren.   
3. També hauran de presentar justificants de les despeses realitzades.   
DISPOSICIO FINAL  
Aquesta Ordre entrarà en vigor el dia que es publique al Diari Oficial de la Generalitat Valenciana.   
València, 7 de juny de 1985.   
El Conseller de Cultura. Educació i Ciència,  
CEBRIA CISCAR I CASABAN  
MODEL D?INSTÀNCIA  
Honorable Senyor:  
En/Na amb D.N.I. núm   
domiciliat a carrer núm   
en representació d   
EXPOSA:  
l.r Que havent-se convocat dues bosses de viatge per a assistir al Fòrum no Governamental de Nairobi (Kénya), per Ordre de la Conselleria de Cultura, Educació i Ciència amb data   
reunint els requisits exigits en les bases reguladores d'aquesta convocatòria, i acceptant-les, sol·licita que li concediu la quantitat de 200.000 ptes. com ajut de viatges.  
2.n Que als efectes d'abonament de l'esmentat ajut designa el compte bancari   
Per això  
DEMANA: que li concediu l'ajut damunt esmentat.  
 València, d de 1985  
Honorable Sr. Conseller de Cultura, Educació i Ciència.